Augusts Albanuss

Johans Augusts Lēberehts Albanuss (; dzimis , miris ) bija vācu izcelsmes Vidzemes luterāņu mācītājs, pedagogs un cenzors.

 Dzīvesgājums 
Dzimis 1765. gadā Saksijā. Mācījās Grimma skolā, studēja teoloģiju Leipcigas universitātē. No 1789. līdz 1792. gadam bija privātskolotājs Vidzemē. No 1792. līdz 1804. gadam - Rīgas Domskolas rektors. No 1804. līdz 1818. gadam - Vidzemes guberņas ģimnāzijas direktors.

Bija arī Doma un Svētā Pētera baznīcas virsmācītājs un konsistorijas superintendents. 1802. gadā viens no Rīgas Literāri praktiskās pilsoņu biedrības dibinātājiem un tās direktors no 1812. līdz 1813. gadam. Strādājis par cenzoru. No 1810. līdz 1838. gadam cenzējis Rīgā izdotās latviešu grāmatas, bet no 1833. līdz 1838. gadam - Rīgā izdoto reliģisko literatūru.
Publicēja sprediķus, daudzus svinību  un citus sacerējumus latīņu un vācu valodās. Rakstīja Rīgas vācbaltiešu un krievu preses izdevumos.

 Darbi 
 Livländische Schulblätter, Rīga, 1813—1815 
 Rede zur Secularfeyer und zur Eröffnung des Dimissions-actes im Gouvernements-Gymnasium zu Riga am 5 Julius 1810 
 Erneuerte Gesetzte für die Schüler der Domschule, Rīga, 1794 
 Das neueste Jahrzehend der Domschule, Rīga, 1803
 Blatt zur Schulchronik von Riga, nebst einigen Bemerkungen und Wünschen an das Publicum, Rīga, 1802
 Schulmännische Zeitschrift (kopā ar Johanu Braunšveigu, Rīga, 1816)

 Ārējās saites 

Datubāze „Latviešu grāmatniecības darbinieki līdz 1918. gadam” 
Augusts Albanuss Digital Text Repository for Older Estonian Literature 

Kategorija:1765. gadā dzimušie
Kategorija:1839. gadā mirušie
Kategorija:Vācbaltieši
Kategorija:Vācu valodā rakstošie
Kategorija:Latīņu valodā rakstošie
Kategorija:Krievu valodā rakstošie
Kategorija:Vidzemes (Rīgas) guberņas cilvēki
Kategorija:Carnikavas pagasta cilvēki